A4-0044/97

Ψήφισμα σχετικά με την ανακοίνωση της Επιτροπής με θέμα την ισότητα των ευκαιριών για τα άτομα με ειδικές ανάγκες (CΟΜ(96)0406 - C4-0582/96).

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (CΟΜ(96)0406 - C4-0582/96),

- έχοντας υπόψη τα ψηφίσματά του της 17ης Ιουνίου 1988 σχετικά με τις γλώσσες νευμάτων για τους κωφούς ((ΕΕ C 187 της 18.7.1988, σελ. 236.)), της 26ης Μαΐου 1989 σχετικά με τη κοινωνική κατάσταση των γυναικών με αναπηρία και των γυναικών που συμπαρίστανται σε αναπήρους ((ΕΕ C 158 της 26.6.1989, σελ. 383.)),της 16ης Σεπτεμβρίου 1992 σχετικά με τα δικαιώματα των πνευματικά αναπήρων ((EE C 284 της 2.11.1992, σελ. 49)) και της 14ης Δεκεμβρίου 1995 σχετικά με τα ανθρώπινα δικαιώματα των μειονεκτούντων ατόμων ((ΕΕ C 17 της 22.1.1996, σελ. 196.)), έχοντας υπόψη την έκθεσή του της 13ης Δεκεμβρίου 1996 για τα δικαιώματα των αναπήρων ((ΕΕ C 20 της 20.1.1997, σελ. 389)),

- έχοντας υπόψη τη δήλωσή του της 9ης Μαΐου 1996 για τα δικαιώματα των ανθρώπων με αυτισμό ((ΕΕ C 152 της 27.5.1996, σελ. 87)),

- έχοντας υπόψη τη σύσταση 86/379/ΕΟΚ του Συμβουλίου της 24ης Ιουλίου 1986 σχετικά με την απασχόληση των ατόμων με ειδικές ανάγκες στην Κοινότητα ((ΕΕ L 225 της 12.8.1996, σελ. 43)),

- έχοντας υπόψη τον κοινωνικό διάλογο στον οποίο συμμετέχουν η Επιτροπή, τα κράτη μέλη και τα άτομα με ειδικές ανάγκες ή οι γονείς ατόμων με ειδικές ανάγκες που δεν είναι σε θέση να εξασφαλίσουν την εκπροσώπησή τους,

- έχοντας υπόψη τα συμπεράσματα του Συμβουλίου και των Υπουργών Παιδείας που συνήλθαν στο πλαίσιο της συνεδρίασης του Συμβουλίου της 14ης Μαΐου 1987 σχετικά με πρόγραμμα για την ευρωπαϊκή συνεργασία με στόχο της ενσωμάτωση των παιδιών με ειδικές ανάγκες στα κανονικά σχολεία ((ΕΕ C 211 της 8.8.1987, σελ. 1)),

- έχοντας υπόψη τους πρότυπους κανόνες των Ηνωμένων Εθνών σχετικά με την ισότητα των ευκαιριών για τα άτομα με ειδικές ανάγκες, της 20ής Δεκεμβρίου 1993,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης (A4-0044/97),

Α. λαμβάνοντας υπόψη ότι στην Ευρωπαϊκή Ένωση υπάρχουν 37 εκατ. ατόμων με ειδικές ανάγκες που δεν απολαμβάνουν πλήρων πολιτικών και ανθρώπινων δικαιωμάτων,

Β. εκτιμώντας ότι τα άτομα με ειδικές ανάγκες έχουν το δικαίωμα να ζουν ανεξάρτητα στην κοινωνία και να είναι ενσωματωμένα στις οικονομικές και κοινωνικές δραστηριότητες,

Γ. εκτιμώντας ότι τα άτομα με ειδικές ανάγκες έχουν το δικαίωμα σε απασχόληση χωρίς άμεσες ή έμμεσες διακρίσεις εναντίον τους,

Δ. εκτιμώντας ότι τα κράτη μέλη έχουν τη βασική ευθύνη για την υλοποίηση των πολιτικών για τα άτομα με ειδικές ανάγκες,

Ε. εκτιμώντας ότι αναγνωρίζεται η ανάγκη πανευρωπαϊκού διαλόγου, ανταλλαγής εμπειριών και διάδοσης της καλής πρακτικής, ώστε να υπάρξη προστιθέμενη αξία,

ΣΤ. λαμβάνοντας υπόψη ότι η συνεκτίμηση της διάστασης των ίσων ευκαιριών σε όλες τις κοινοτικές πολιτικές (mainstreaming) θα προωθήσει την ενσωμάτωση των ατόμων με ειδικές ανάγκες, υπό τον όρο να θεσπισθούν ειδικά μέτρα για τις ίσες ευκαιρίες και ότι αυτή η νέα προσέγγιση πρέπει να ακολουθηθεί παράλληλα με ένα ειδικό πρόγραμμα για τα άτομα με ειδικές ανάγκες που να προάγει την ίση συμμετοχή και την κοινωνική και οικονομική ενσωμάτωση των ατόμων με ειδικές ανάγκες, να προλαμβάνει τις δυσμενείς διακρίσεις εις βάρος των ατόμων με ειδικές ανάγκες και να μπορεί να βελτιώσει την ποιότητα της ζωής τους[semigr ]

Ζ. κρίνοντας ότι ο κοινοτικός χάρτης για τα κοινωνικά δικαιώματα των εργαζομένων που εγκρίθηκε στο Ευρωπαϊκό Συμβούλιο του Στρασβούργου στις 9 Δεκεμβρίου 1989 από τα 11 κράτη μέλη διακηρύσσει στο άρθρο 26 ότι: «Όλα τα άτομα με ειδικές ανάγκες ανεξαρτήτως της αιτίας και της μορφής του προβλήματός τους πρέπει να λαμβάνονται υπόψη σε συγκεκριμένα συμπληρωματικά μέτρα προωθήσεως της κοινωνικής τους και επαγγελματικής τους επανένταξης. Τα μέτρα αυτά, προσαρμοσμένα στις δυνατότητες των ενδιαφερομένων, πρέπει να αφορούν την επαγγελματική κατάρτιση, την εργονομία, την ευκολία πρόσβασης, την κινητικότητα, τα μεταφορικά μέσα και την στέγαση»[semigr ]

Η. υπογραμμίζοντας ότι η ελεύθερη κυκλοφορία προσώπων πρέπει να διασφαλιστεί, σύμφωνα με την κοινοτική νομοθεσία, προς όφελος όλων των πολιτών της Ευρωπαϊκής Ένωσης, συμπεριλαμβανομένων των ατόμων με ειδικές ανάγκες και εκείνων που έχουν την ευθύνη ατόμων με ειδικές ανάγκες[semigr ]

1. χαιρετίζει την αλλαγή φιλοσοφίας που χαρακτηρίζει την ανακοίνωση που υπέβαλε η Επιτροπή[semigr ]

2. προσπαθεί να επιτύχει στο πλαίσιο αυτό διαφοροποίηση υπέρ των οργανώσεων των ατόμων με ειδικές ανάγκες (δηλ. των οργανώσεων όπου το διοικητικό σώμα των εν λόγω οργανώσεων περιλαμβάνει κατά 50% άτομα με ειδικές ανάγκες ή γονείς τέτοιων ατόμων που δεν μπορούν να εκπροσωπήσουν τον εαυτό τους) στις οποίες θα πρέπει να δοθεί προτεραιότητα σε ό,τι αφορά την κοινοτική χρηματοδότηση, χωρίς να παραμεληθούν άλλα σχέδια ή οργανώσεις σχετικές με τα άτομα με ειδικές ανάγκες[semigr ]

3. εκφράζει τη βαθεία ανησυχία του για την έλλειψη ενός νέου προγράμματος με ειδικές ανάγκες και καλεί την Επιτροπή να παρουσιάσει νέο πρόγραμμα δράσης μετά την αξιολόγηση του ΗΕLΙΟS ΙΙ, βασισμένο στη φιλοσοφία των πρότυπων κανόνων των Ηνωμένων Εθνών[semigr ]

4. εκφράζει το φόβο του ότι στην περίπτωση της έλλειψης ενός τέτοιου προγράμματος θα καταρρεύσουν όλες οι υφιστάμενες δομές και ιδιαίτερα ο θετικός διάλογος μεταξύ των οργανώσεων για τα άτομα με ειδικές ανάγκες και των εμπειρογνωμόνων[semigr ]

5. επισημαίνει ότι οι ΜΚΟ συμφωνούν στην ανάγκη προγράμματος που θα αποτελεί συνέχιση του ΗΕLΙΟS ΙΙ και θα έχει ειδικά ως στόχο τις ίσες ευκαιρίες και την ενσωμάτωση, έτσι ώστε να προωθηθούν περαιτέρω τα επιτεύγματα στους τομείς αυτούς, και πιστεύει ότι οι υφιστάμενες δομές συνεργασίας που δημιουργήθηκαν κατά τα πρόσφατα έτη πρέπει να διευρυνθούν περαιτέρω[semigr ]

6. καλεί την Επιτροπή, για την περίοδο πριν εγκριθεί ένα νέο πρόγραμμα, να διασφαλίσει σχετικές πιλοτικές και προπαρασκευαστικές δράσεις ιδιαίτερα με τις ΜΚΟ για τα άτομα με ειδικές ανάγκες[semigr ]

7. καλεί την Επιτροπή να υποβάλει πρόταση στρατηγικής για τον τρόπο με τον οποίο θα μπορούσαν να εφαρμοστούν στα κράτη μέλη της Ένωσης οι πρότυποι κανόνες του ΟΗΕ[semigr ]

8. καλεί τα Κράτη Μέλη να προτείνουν, στο πλαίσιο της ΔΚΔ, την κατάλληλη νομική βάση για κοινωνικά προγράμματα που θα στηρίζεται σε ψήφο με ειδική πλειοψηφία[semigr ] καλεί επίσης τα Κράτη Μέλη να συμπεριλάβουν στην αναθεωρημένη συνθήκη για την Ευρωπαϊκή Ένωση ρήτρα που να απαγορεύει τις διακρίσεις με βάση τη μειονεξία[semigr ]

9. καλεί την Επιτροπή να αναλάβει ενεργητικά μέτρα, στο πλαίσιο της προσέγγισης του mainstreaming, έτσι ώστε να δοθεί στα άτομα με ειδικές ανάγκες η δυνατότητα συμμετοχής σε όλα τα κοινοτικά προγράμματα που τα αφορούν, και να υποβάλει στο Ευρωπαϊκό Κοινοβούλιο έκθεση σχετικά με την πρόοδο όσον αφορά τα εν λόγω μέτρα[semigr ]

10. αναγνωρίζει ότι τα άτομα με ειδικές ανάγκες έχουν το δικαίωμα να επηρεάζουν τις πολιτικές που τους αφορούν και εκφράζει τη λύπη του για το μικρό βαθμό συμμετοχής των εν λόγω ατόμων[semigr ] πιστεύει ότι ο καλύτερος τρόπος για να επιτευχθεί υψηλότερος βαθμός συμμετοχής είναι η χρηματοδοτική στήριξη γισ τη συμμετοχή των ευρωπαϊκών ΜΚΟ των ατόμων με ειδικές ανάγκες και η διασφάλιση ποσοστού εκπροσώπησης τουλάχιστον 50% των ίδιων των ατόμων με ειδικές ανάγκες σε όλες τις διασκέψεις, τις διοργανώσεις ή άλλες δραστηριότητες της Επιτροπής για τα άτομα με ειδικές ανάγκες[semigr ] [semigr ] αναμένει ότι το μέτρο αυτό θα αυξήσει την προστιθέμενη αξία της ευρωπαϊκής διάστασης[semigr ]

11. καλεί την Επιτροπή να εξασφαλίσει την προσπελασιμότητα των νέων τεχνολογιών, και ιδιαίτερα των τεχνολογιών της πληροφόρησης, εντός του ρυθμιστικού πλαισίου για την κοινωνία της πληροφορίας[semigr ] τονίζει τις σημαντικές ευκαιρίες που προσφέρουν οι νέες τεχνολογίες για ευρύτερη πρόσβαση στην απασχόληση και την κοινωνική ενσωμάτωση, όταν έχουν σχεδιασθεί κατάλληλα έτσι ώστε να αντιμετωπίζουν τις ανάγκες των ανθρώπων με προβλήματα αισθήσεων, πνευματικά ή σωματικά και συνιστά να εκπονηθεί μελέτη ώστε να εκτιμηθούν ακριβώς οι εν λόγω ανάγκες[semigr ]

12. καλεί την Επιτροπή να αναλάβει πρωτοβουλία σχετικά με τη δρομολόγηση πανευρωπαϊκού προτύπου σχεδίου για τη δημιουργία μιας ηλεκτρονικής βάσης πληροφόρησης και επικοινωνίας για τα άτομα με ειδικές ανάγκες και τους ευρωπαϊκούς συλλόγους ατόμων με ειδικές ανάγκες (ηλεκτρονικό ταχυδρομείο,, ιστοσελίδες και ηλεκτρονικά βήματα συζήτησης)[semigr ]

13. υποστηρίζει τη δημιουργία ομάδας υψηλού επιπέδου που θα εξασφαλίσει το διάλογο μεταξύ των κρατών μελών και συνιστά τακτικός διάλογος με συμμετοχή του Eυρωπαϊκού Kεφαλαίου Φόρουμ για τα άτομα με ειδικές ανάγκες να πραγματοποιείται τουλάχιστον τρείς φορές ετησίως[semigr ]

14. ζητεί να ληφθούν σημαντικότερα μέτρα για την ενεργητική συμμετοχή των ατόμων με ειδικές ανάγκες στο Παρατηρητήριο, ακολουθώντας πρότυπο ανάλογο με την ομάδα εμπειρογνωμόνων του ΟΗΕ για τους πρότυπους κανόνες[semigr ]

15. καλεί την Επιτροπή να εξετάσει τα εμπόδια που υφίστανται στην εσωτερική αγορά για την ελεύθερη διακίνηση των ατόμων με ειδικές ανάγκες και να υποβάλει προτάσεις για την απομάκρυνσή τους[semigr ]

16. καλεί την Επιτροπή να εκπονήσει επισκόπηση των διαφόρων μοντέλων των κρατών μελών για τη δημιουργία θέσεων εργασίας για άτομα με ειδικές ανάγκες[semigr ]

17. καλεί την Επιτροπή και τους κοινωνικούς εταίρους να επιδοθούν σε δημιουργικό διάλογο με στόχο την ανάπτυξη κοινής θέσης για την καλή πρακτική στον τομέα της απασχόλησης ατόμων με ειδικές ανάγκες[semigr ] ζητεί να προταθούν ειδικά μέτρα με στόχο την πρόληψη της μακροχρόνιας ανεργίας[semigr ]

18. καλεί την Επιτροπή να εξετάσει τον τρόπο ενσωμάτωσης των νέων με ειδικές ανάγκες στα εκπαιδευτικά συστήματα των κρατών μελών[semigr ] καλεί το Συμβούλιο να εξασφαλίσει την υλοποίηση των προαναφερθέντων συμπερασμάτων του της 14ης Μαΐου 1987, έτσι ώστε τα παιδιά με ειδικές ανάγκες σε όλα τα κράτη μέλη να διαθέτουν ελεύθερη και χωρίς διακρίσεις πρόσβαση στα συστήματα εκπαίδευσης και επαγγελματικής κατάρτισης[semigr ]

19. χαιρετίζει τις προσπάθειες που αποβλέπουν στο να εξασφαλίσουν την πρόσβαση των ατόμων με ειδικές ανάγκες στα καταλλήλως διαμορφωμένα προγράμματα των διαρθρωτικών ταμείων και ζητεί από την Επιτροπή να διαβουλευθεί εκτεταμένα με τις ομάδες ατόμων με ειδικές ανάγκες σχετικά με την μεταρρύθμιση των διαρθρωτικών ταμείων[semigr ]

20. καλεί τα θεσμικά όργανα της Ευρωπαϊκής Ένωσης να δώσουν το καλό παράδειγμα όσον αφορά τις προσλήψεις ατόμων με ειδικές ανάγκες και να θεσπίσουν ποσόστωση για την πρόσληψη ατόμων με ειδικές ανάγκες, δίνοντας προτεραιότητα σε άτομα με ειδικές ανάγκες απέναντι σε άλλους υποψηφίους, στην περίπτωση ίσων επαγγελματικών ικανοτήτων, και να θεσπίσουν τις απαραίτητες διατάξεις όσον αφορά τη διαδικασία επιλογής των υποψηφίων ώστε να τηρείται η ποσόστωση που έχουν ορίσει τα θεσμικά όργανα της ΕΕ για τα άτομα με ειδικές ανάγκες[semigr ]

21. ζητεί από την Επιτροπή να υποβάλει πρόταση οδηγίας για τη βελτίωση της ένταξης των ατόμων με ειδικές ανάγκες στην αγορά εργασίας[semigr ]

22. εκφράζει τις ανησυχίες της για την προσπελασιμότητα του ΗΑΝDYΝΕΤ από τα άτομα με ειδικές ανάγκες και συνιστά να τοποθετηθεί το ΗΑΝDYΝΕΤ στο ΙΝΤΕRΝΕΤ[semigr ]

23. αναγνωρίζει το όφελος που προκύπτει από τις διαβουλεύσεις και την ανταλλαγή πληροφοριών σχετικά με τις καλές πρακτικές μεταξύ ΕΕ, ΕΖΕΣ, Χωρών Κεντρικής και Ανατολικής Ευρώπης, Κύπρου και Μάλτας, με θέμα τις πολιτικές για τα άτομα με ειδικές ανάγκες[semigr ]

24. αναθέτει στον Πρόεδρο να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια των κρατών μελών.